शेयर बाजारों में मिला-जुला रुख  
प्रमुख सूचकांक सेंसेक्स 23.11 अंक बढ़कर और निफ्टी 1.55 अंक की मामूली गिरावट के साथ खुला।
देश के शेयर बाजार सप्ताह के चौथे कारोबारी दिवस गुरुवार को मिले-जुले रुख के साथ खुले। प्रमुख सूचकांक सेंसेक्स 23.11 अंक बढ़कर और निफ्टी 1.55 अंक की मामूली गिरावट के साथ खुला।   बम्बई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 23.11 अंक बढ़कर 18,113.73 अंक पर खुला। वहीं नेशनल स्टॉक एक्सचेंज (एनएसई) का 50 शेयरों वाला सूचकांक निफ्टी 1.55 अंक गिरकर 5,430.45 अंक पर खुला।  शुरुआती कारोबार में बीएसई में तेल एवं गैस, पूंजीगत वस्तुएं और बिजली क्षेत्र सूचकांकों में मजबूती का रुख रहा। वहीं टिकाऊ उपभोक्ता वस्तुएं, ऑटोमोबाइल्स और रियल्टी क्षेत्र के सूचकांकों में गिरावट का रुख रहा।